৪. গাড়িচালক নিয়োগের জন্য কেন্দ্রীয় একটি সংস্থা তৈরি করতে হবে, যার দায়িত্ব হবে চালকদের দক্ষতা আর মাদকাশক্তির পরীক্ষা (ডোপ টেস্ট) করে ‘চালক-ফিটনেস সার্টিফিকেট’ ইস্যু করা। এ সার্টিফিকেট ছাড়া কোনো যানবাহনের মালিক, এমনকি ব্যক্তিগত কারের মালিকও চালক নিয়োগ দিতে পারবেন না। ঠিক এনটিআরসির মতো। শিক্ষামন্ত্রীর উদ্যোগে প্রথমবারের মতো প্রতিষ্ঠিত শিক্ষা মন্ত্রণালয়ের অধীনস্থ এ সংস্থাটি মাধ্যমিক পর্যায়ের শিক্ষক নিয়োগের জন্য পরীক্ষা নিয়ে সার্টিফিকেট দিয়ে থাকে, যার ভিত্তিতে একজন ব্যক্তি মাধ্যমিক স্কুলে নিয়োগ পেয়ে থাকেন। এ রকমটি করা হলে শৃঙ্খলা অনেকটা ফিরে আসবে।